Wildcard string compare (globbing) - CodeProject 12,503,334 members (68,527 online)
Last Visit: 31-Dec-99 18:00 Last Update: 26-Sep-16 4:57Refresh123 Next » Die vroeë kommunikasieontwikkeling van 'n groep babas met pediatriese MIV / Vigs in sorgsentrums | Health SA Gesondheid
Die vroeë kommunikasieontwikkeling van 'n groep babas met pediatriese MIV / Vigs in sorgsentrums
Die hoë prevalensie en ernstige gevolge van die pediatriese menslike immuniteitsgebrek-virus (MIV / VIGS) in Suid-Afrika stel groot uitdagings aan klinici betrokke by vroeë intervensie om toepaslike interdissiplinêre programme te ontwikkel vir primêre voorkoming van oordrag van die virus asook sekondêre intervensies gerig op die vroeë hantering van die babas se unieke kombinasie van ernstige gesondheidsprobleme, neuro-ontwikkelingsbehoeftes en versorgingsomstandighede. Die studie was 'n verkennende, beskrywende opname met die doel om die vroeë kommunikasieontwikkeling van tien 6-12 maande oue babas met pediatriese MIV / VIGS in twee sorgsentrums in Gauteng te beskryf. Neonatale risikofaktore soos lae geboortegewig en prematuriteit is by die proefpersone geïdentifiseer. Herhaaldelike siektetoestande, abnormale middeloorfunksionering aanduidend van otitis media, en oormatige hoeveelhede oorwas het voorgekom. Die resultate het ook aangetoon dat beperkte geleentheid vir die ontwikkeling van interaksie-gehegtheid tussen die proefpersone en sorggewers voorgekom het. 'n Algemene ontwikkelingsagterstand, veral met betrekking tot hulle kommunikasieontwikkeling, is by al die proefpersone gevind. Die vertraagde kommunikasieontwikkeling kan met beide die pediatriese MIV / VIGS-status asook nie-optimale sorggewer-baba-interaksie en -stimulasie in die sorgsentrums verband hou. Die studie beklemtoon die belang van toepaslike vroeë kommunikasie-intervensiedienste aan babas met pediatriese MIV / VIGS in sorgsentrums in Suid-Afrika.
Key words: Pediatric HIV / Aids, Early communication development, Care centres, Interaction-attachment, Early communication intervention, Pediatriese MIV / Vigs, Vroeë kommunikasie-ontwikkeling, Sorgsentrums, Interaksie-gehegtheid, Vroeë kommunikasie-intervensie
(Health SA Gesondheid: 2003 8(2): 34-47)